วันอาทิตย์ที่ 6 ธันวาคม 2563
นายกฯ และภริยา เป็นประธานเปิดงาน “มหกรรมผ้าไหม ไหมไทยสู่เส้นทางโลก ปีที่ 10”
นายกฯ และภริยา เป็นประธานเปิดงาน “มหกรรมผ้าไหม ไหมไทยสู่เส้นทางโลก ปีที่ 10” น้อมรำลึกในพระมหากรุณาธิคุณพระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร และเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันนี้(6ธันวาคม2563)เวลา17.30น.นายอนุชาบูรพชัยศรีโฆษกประจำสำนักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพร้อมด้วยนางนราพรจันทร์โอชาภริยาเป็นประธานในพิธี“โครงการมหกรรมผ้าไหมไหมไทยสู่เส้นทางโลกปีที่10”เพื่อน้อมรำลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและเพื่อเทิดพระเกียรติสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง ที่ทรงส่งเสริมและสนับสนุนผ้าไหมไทยและทรงส่งเสริมให้เกษตรกรปลูกหม่อนเลี้ยงไหมทอผ้า เป็นอาชีพเสริมจนทำให้เกษตรกรมีความอยู่ดีกินดีและเพื่อส่งเสริมวัฒนธรรมไทยมรดกไทยให้เยาวชนได้ตระหนักถึงความสำคัญของการอนุรักษ์วัฒนธรรมไทยและให้ความสนใจสวมใส่ผ้าไหมไทยมากยิ่งขึ้น โดยมีนายวิษณุเครืองามรองนายกรัฐมนตรี ท่านผู้หญิงภรณีมหานนท์รองราชเลขานุการในพระองค์สมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงนายอิทธิพล คุณปลื้มรัฐมนตรีว่าการกระทรวงวัฒนธรรม
นายณัฏฐพลทีปสุวรรณรัฐมนตรีว่าการกระทรวงศึกษาธิการคุณหญิงกัลยาโสภณพนิชรัฐมนตรีช่วยว่าการกระทรวงศึกษาธิการนางกนกวรรณวิลาวัลย์รัฐมนตรีช่วยว่าการกระทรวงศึกษาธิการนายดิสทัตโหตระกิตย์เลขาธิการนายกรัฐมนตรีนางสาวไตรศุลีไตรสรณกุลรองโฆษกประจำสำนักนายกรัฐมนตรีคณะกรรมการผู้จัดงานและหน่วยงานสนับสนุนที่เกี่ยวข้องอาทิมูลนิธิช่วยเหลือนักท่องเที่ยวการท่องเที่ยวแห่งประเทศไทยคณะทูตานุทูตประจำประเทศไทยและคู่สมรส100ประเทศและนักเรียนนิสิตนักศึกษาที่เข้าร่วมโครงการร่วมในงานณหอประชุมกองทัพเรือกรุงเทพมหานคร
โอกาสนี้นายกรัฐมนตรีและภริยาถวายความเคารพเบื้องหน้าพระบรมฉายาลักษณ์พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรก่อนเยี่ยมชมนิทรรศการสินค้าตัวอย่างจากเกษตรกรผู้ปลูกหม่อนเลี้ยงไหมอาทิผ้าไหมสำเร็จรูปผ้าไหมบาติกรวมถึงผลิตภัณฑ์แปรรูปรังไหม กระเป๋าเครื่องสำอางทั้งนี้นายกรัฐมนตรีได้เยี่ยมชมนิทรรศการท่องเที่ยวเชิงวัฒนธรรมเส้นทางผ้าไหมของจังหวัดต่างๆพร้อมให้ความสนใจวิธีการทอผ้าไหมของแต่ละจังหวัดและชมผลงานรอบสุดท้าย30ชิ้นจากนักเรียนนิสิตและนักศึกษาโอกาสนี้นายกรัฐมนตรีได้มอบรางวัลแก่ผู้ชนะเลิศการประกวดThe Next Silk Designer Contestนายอนาวิลทองน้อยจากวิทยาลัยอาชีวะศึกษานครราชสีมาโดยได้รับรางวัลเป็นเงินมูลค่า200,000บาท
จากนั้นนายกรัฐมนตรีกล่าวเปิดงานโดยขอบคุณเอกอัครราชทูตกงสุลกงสุลกิตติมศักดิ์และคู่สมรสที่ให้เกียรติมาในงานมหกรรมผ้าไหมไหมไทยสู่เส้นทางโลกครั้งที่10และให้ความไว้วางใจนักศึกษาและนักเรียนอาชีวะจากสถาบันการศึกษาต่างๆของไทยเป็นผู้ออกแบบและตัดเย็บชุดต่างๆให้แก่ผู้ร่วมเดินแบบถือเป็นการแลกเปลี่ยนวัฒนธรรมและความสัมพันธ์อันดีระหว่างประเทศโดยกิจกรรมในวันนี้เป็นหนึ่งในกิจกรรมเฉลิมพระเกียรติเนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติพุทธศักราช2563 เพื่อน้อมรำลึกถึงพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและเทิดพระเกียรติสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงที่ทรงส่งเสริมและสนับสนุนศิลปวัฒนธรรมการทอผ้าไหมไทยไปสู่นานาอารยประเทศซึ่งพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรทรงบำเพ็ญพระราชกรณียกิจนานัปการเพื่อส่งเสริมการพัฒนาคุณภาพชีวิตของราษฎรให้มีความอยู่ดีกินดีทั้งพระราชทานแนวคิดและทฤษฎีที่เกี่ยวข้องกับการส่งเสริมการพัฒนาและอนุรักษ์ดินเพื่อการเกษตรกรรมจนสหประชาชาติร่วมสดุดีพระเกียรติคุณโดยประกาศให้วันที่5ธันวาคมอันเป็นวันคล้ายวันพระบรมราชสมภพเป็นวันดินโลก
ทั้งนี้ สมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงทรงส่งเสริมการปลูกป่าและการจัดหาอาชีพเสริมนอกฤดูการเกษตรให้แก่ชาวบ้านเช่นการปลูกหม่อนเลี้ยงไหมการทอผ้าและการฝึกหัดอาชีพได้พัฒนาต่อยอดเป็นงานศิลปหัตถกรรมและงานผ้าไหมไทยของมูลนิธิส่งเสริมศิลปาชีพฯอันเป็นที่รู้จักและยอมรับไปทั่วโลก
ในตอนท้ายนายกรัฐมนตรีและภริยารับชมการแสดงเดินแฟชั่นโชว์Grand Fashion Show Extravaganzaจากเอกอัครราชทูตและสถานกงสุลใหญ่ที่ร่วมเป็นนายแบบและนางแบบกิตติมศักดิ์มากถึง41ท่านซึ่งนับว่าเป็นการจัดงานครั้งใหญ่ที่สุดที่เคยมีมาทั้งยังเป็นการแสดงให้เห็นถึงความร่วมมือกันของมนุษยชาติที่รวมเป็นอันหนึ่งอันเดียวกันหลังจากการแพร่ระบาดของโรคติดเชื้อไวรัสโควิด-19
------------------
กลุ่มประชาสัมพันธ์และเผยแพร่สำนักโฆษก